﻿ANUL IV, NR 14 Revistă a ASOCIAȚIEI CULTURALE HANGU t Galinescu – dincolo de timp 10 august 2008, o zi desenată cu lacrimi, pentru oamenii care l-au cunoscut și l-au îndrăgit pe domnul Teoctist Galinescu, o zi dăltuită adânc și dureros în inimile hanganilor care l-au iubit Cinci ani de când, domnul Teoctist Galinescu a plecat la Cer A plecat lângă îngeri, zâmbind, pentru că știa cât de multă bogăție spirituală lasă în urmă și resemnat pentru că și-ar fi dorit să mai rămână între noi, alături de familie, în căsuța atât de primitoare și în livada cu cireșe date în pârg și cu piersici aromate, alături de cei dragi, alături de revista ”Țara Hangului ” căreia i-a dat viață într-un moment în care nu exista în România nici o publicație de istorie și cultură în mediul rural și pe care a iubit-o atât de mult, încât nici un sacrificiu material nu era prea mare pentru a o edita și tipări, trasmițându-ne bucuria și entuziasmul lui la fiecare număr nou apărut de sub tipar Revista ”Țara Hangului” a fost copilul familiei Galinescu, născut din pasiune, din dăruire, din dragoste, din respect, din prețuire față de tot ceea ce înseamnă istoria, tradiția și cultura acestui ținut binecuvântat de Dumnezeu și de o frumusețe fără seamăn Cât sacrificiu, câte eforturi, câtă iubire, cât timp, cât suflet a investit domnul Galinescu în ”Fundația Culturală ”Gavriil Galinescu” și în revistă, înțelegem abia acum Un motiv în plus să îl admirăm, să îl respectăm, să îl iubim și să nu lăsăm timpul să-i șteargă amintirile din inimi și din ungherele ciudate ale memoriei A sacrificat pentru educația noastră spirituală și pentru promovarea istoriei, a tradiției și a culturii comunei Hangu tot ce se putea sacrifica, dar cel mai copleșitor e faptul că a pus suflet în fiecare fotografie pe care a arhivat-o, în fiecare document pe care l-a inventariat, în fiecare carte pe care a scris-o cu mare drag, în fiecare întâlnire, sărbătoare sau eveniment special Un model al sacrificiului de sine greu de egalat decora t astăzi și în fiecare zi din cei 5 ani, de când a trecut în neființă, cu cea mai nobilă, mai prețioasă, dar și cea mai greu de obținut distincție, aceea de ”A învinge timpul” (Eu aș fi vrut, din toată inima, să nu plece, nici măcar zâmbind, să nu plece niciodată! Să mă aștepte pe cerdac, plin de o voioșie molipsitoare, cu brațele mereu deschise, gata să îmi arate ce documente sunt pregătite pentru revistă, ce a mai descoperit și subtil, să mă învețe lucruri pline de înțelepciune, pe care doar acum le-am înleles și pentru care îi mulțumesc, chiar dacă atât de târziu Să mă aștepte pe cerdac, cu ochii în care iradia inteligența, râzând, alături de soția lui, doamna învățătoare Florica, plămădită doar din zâmbete, din veselie, din ospitalitate și din entuziasm Armonia, iubirea și respectul din sânul familiei Galinescu veneau parcă de dincolo de timp, dintr-o poveste de dragoste nescrisă încă, o poveste care se consuma mereu la fel, indiferent când și cu cine i-aș fi vizitat ) Cu dor și convingerea că acolo sus, alături de îngeri, este mândru de noi! Redactor șef, Liliana Pîntea ECOUL HANGULUI Pagina 2 Anul IV nr 14 ODĂ SURORII MELE Iată, sus, o fată râde la fereastră! Ea-i surioara mea, ascunsă după glastră Orice mi-aș dori eu și orice aș vrea Ea este ca o mamă, mereu în preajma mea Alte surori eu n-am avut nicicând, Pe ea iubi-voi până la mormânt Eu sunt mai mic, ea e mai mare Cu drag m-ajută, fără încetare Deșteaptă e, frumoasă așa cum nu se poate spune Și alta mai frumoasă nu-i pe lume De ea, pe dată, toți se-ndrăgostesc, Căci o astfel de fată ei nu mai găsesc În jurul meu roiesc colege minunate De inima mea, toate sunt departe Tu ai un suflet cald și luminos cum e o stea Ca să veghezi cu el, mereu viața mea Cu recunoștință eu te-admir și te ador Căci tu-mi acorzi mereu o mână de- ajutor Eu te iubesc nespus și-aș vrea să- ntinerești Dragă surioară, cu chip ca din povești REDACŢIA ”ECOUL HANGULUI” Revistă cultural-istorică, Cu apariţie trimestrială Anul IV, numărul 13 Editată de „ASOCIAŢIA CULTURALĂ HANGU” HANGU – NEAMŢ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor- şef, Prof Gheorghe Drugă, Ref Ţîrdea Mădălina Ed Lupu Maria, Înv Manolache Steluţa, Înv Munteanu Carmen, Înv Nacu Elena Prof Mihai Doroftei, Prof Vasile Marcoci, Preot Ioan Simiraş I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Potrivit art 206 Cod Penal, responsabilitatea pentru conţinutul articolelor publicate aparţine autorilor Profesor, Mihai Doroftei, Borca ECOUL HANGULUI Pagina 3 Anul IV, nr 14 Mai aproape de Cer Mai aproape de Cer Mai aproape de Cer Aripi spre lumină „ În credinţă e speranţă, e echilibru, e înviere, când sufletul e înconjurat de moarte, e uitare, când memoria e rană deschisă, e lacrimă binefăcătoare, când sufletul e rug aprins ” Adrian Alui Gheorghe « Dacă doreşti libertatea, încearcă mai întâi să te dezrobeşti de tine însuţi Dacă vrei să să ajungi la libertate prin revoluţie, porneşte mai întâi o revoluţie împotriva ta însuţi şi te vei încredinţa că toate celelalte revoluţii sunt de prisos Dacă vrei să ajungi la libertate prin război, porneşte mai întâi un război împotriva ta însuţi şi dacă vei duce acest război la bun sfârşit, te vei încredinţă că toate celelalte sunt de prisos Dacă nu te biruieşti pe tine însuţi, cu toate celelalte străduinţe ale tale, nu vei reuşi decât să sari dintr-o temniţă în alta, dintr-o colivie în alta Dezrobeşte-te de tine însuţi şi vei fi afară din toate temniţele şi coliviile Când cel închis vrea să fugă din temniţă, nu se trudeşte să dărâme mai întâi zidurile din jurul închisorii, ci zidul propriei sale celule Soarele îşi împrăştie strălucirea sa deopotrivă asupra pietrelor curate şi a celor colbuite, dar numai pietrele curate pot răsfrânge strălucirea Şi Dumnezeu îşi revarsă strălucirea Sa Dumnezeiască deopotrivă asupra sufletelor curate şi a celor prăfuite, dar numai sufletele curate Îi pot răsfrânge strălucirea Fiecare rugăciune adevărată este o luptă cu moartea şi o tăgăduire a morţii Care este adevărata rugăciune? Cea care te face mai tare decât moartea, cea prin care biruieşti frica şi groaza de moarte Când te ridici de la rugăciune şi privind în tine însuţi simţi aceeaşi frică de moarte ca şi mai devreme, atunci să ştii că rugăciunea nu ţi-a fost adevărată Când te ridici de la rugăciune şi, privind în tine însuţi, simţi o nepăsare faţă de moarte, atunci să ştii că rugăciune a fost adevărată Dumnezeu îi va răsplăti pe cei credincioşi Lui cu fericire Dumnezeu nu va întârzia niciodată cu răsplata, dar nici nu se va grăbi ” (Sfântul Ierarh Nicolae Velimirovici) ECOUL HANGULUI Pagina 4 Anul IV, nr 14 Legende Legende Legende Legende C O L I B I Ţ A Colibiţa era un sat situat pe teritoriul comunei Poiana Teiului, pe malul drept al râului Bistriţa, între Topoliceni şi Roşieni Legenda satului spune că Ştefan cel Mare şi Sfânt, înfrânt într-o bătălie cu turcii,cu restul oştirii sale s-a retras în munţi, în zona Hangului A trimis înainte slujitorii săi să caute un loc potrivit unde să tăbărască Întorcându-se slujitorii i-au spus că au găsit un loc bun pentru oştire, o poiană dincolo de Bistriţa, mai sus de stânca numită Piatra Dracului (Piatra Teiului) Ştefan , cu însoţitorii săi, a venit, a dat ocol locului acela şi a încuviinţat ca oştirea sa să-şi facă tabăra acolo Lângă poiana aceea era un loc mai înalt, o bâtcă,de unde Ştefan putea vedea întreaga tabără Acolo a poruncit slujitorilor săi să i se ridice o colibă care să fie adăpost pentru dânsul Întucât coliba aceea nu era prea mare i s-a spus colibiţa, şi oricine venea şi întreba: ” Unde este Ştefan, Măria Sa?”, i se răspundea: „ La Colibiţă” De atunci s-a păstrat până astăzi denumirea de Colibiţa pentru locul unde s-a aşezat oştirea iar înălţimea pe care s-a aflat adăpostul pentru domnitor s-a numit Bâtca Colibiţei Aceasta este legenda satului Colibiţa sau o variantă a acestei legende În ceea ce mă priveşte aş denumi această legendă Legenda celor două Colibiţe deoarece exista un loc numit Colibiţa şi în satul Hangu, sub Vărful Toaca Este vorba de Poiana Colibiţa acest toponim nu se mai păstrează astăzi În 1838-1839 s-a ridicat o hartă a Moşiei ne duce la Secvenţă din Harta Moşiei Hangului Hangului de către inginerii Ioan Gaubitz şi Alecu Mavrody În acea hartă, sub vărful Toaca este menţionată Poiana Toaca sau Colibiţa ceea ce concluzia că deja toponimului Poiana Colibiţa i se substituie cel de Poiana Toaca Se pune întrebarea dacă Ştefan cel Mare s -a retras cu oştirea sa în Regiunea Hangului după înfrângerea suferită la Valea Albă Eu cred că da şi , în continuare, prezint un posibil scenariu şi posibile argumente în sprijinul acestei idei Era în toiul verii Dinspre Valea Cracăului, soseau şi coborau pe Dealul Doamnei , mulţime de ostaşi; unii călări, alţii pedeştri iar în urma lor căruţe , trase de boi sau cai puternici , scârţâiau sub greutatea încărcăturii lor: arme sau alte bunuri pentru trebuinţele unei oştiri Localnicii, oameni ai Hangului, nu erau deloc surprinşi de mulţimea ce venea pe drumul numit Calea Mare Ştiau că Ştefan, domnul şi voievodul Moldovei ridicase armele împotriva duşmanului creştinătăţii-împăratul turcilor, Mehmet, cuceritorul Ţarigradului; că acesta venise cu putere mare asupra Moldovei pentru a răzbuna înfrângerea ce o suferise cu un an în urmă , generalul său, Soliman, la Podul Înalt; ştiau şi că la Războieni, oştirea lui Ştefan , năpădită de mulţimea duşmanilor, a pierdut bătălia şi a trebuit să se retragă; ştiau şi că unul din locurile posibile pentru retragerea şi refacerea oştirii era şi Hangu Locul era bine ales , potrivit pentru o asemenea acţiune Calea Mare era un drum ce urma apa Cracăului, trecea pe lângă muntele Altan, şi cobora pe Dealul Doamnei , însoţea cursul pârâului Hangu până la Bistriţa, se unea cu drumul ce venea dinspre Pipirig, peste Petru Vodă, apoi, pe valea Bistricioarei făcea legătura cu Transilvania, mai precis ajungea în Secuime După bătălie, la adăpostul nopţii, oştirea lui Ştefan s-a retras spre Crăcăoani şi ECOUL HANGULUI Pagina 5 Anul IV, nr 14 Legende Legende Legende Legende de aici în Hangu, nu departe de vărsarea pârâului Largu în Bistriţa de cealaltă parte a râului, într-o poiană largă numită Poiana Colibiţa În Hangu, oştirea era în siguranţă; dinspre Transilvania nu ameninţa nici un pericol-încheiase Ştefan pace trainică cu craiul Ungariei; se zvonea că oştirea otomană era ocupată cu asediul cetăţilor Neamţului, Sucevei şi Hotinului şi nu risca să urmărească oştirea lui Ştefan prin munţi, prin locuri unde , cu puţini ostaşi , putea fi ţinută pe loc o armată numeroasă De altfel, Calea Mare trece printr-un loc, numit şi acum Palanca, într-o latură fiind mărginit de peretele muntelui, iar în cealaltă de o prăpastie Sistemul de semnalizare era bine organizat prin semnale luminoase ( clăi de crengi uscate şi pregătite din timp şi care erau aprinse pe Vârful Crainicu; erau văzute de cei de pe Vîrful Altan şi Vârful Mare, acestea de cei de pe Muntele Hangu şi se transmiteau mai departe la Buba şi de aici la Poiana Colibiţa , lângă Bistriţa, în comuna Poiana Teiului de astăzi, unde tăbărâse oştirea lui Ştefan Un pâlc de ostaşi trebuia să supravegheze şi să apere Calea Mare, în locul numit Palanca Detaşamentul respectiv s- a aşezat într -un loc , lângă Palanca, numit tot Poiana Secvenţă din Harta Moşiei Hangului Colibiţa , iar altul, mai numeros, era situat pe padinile de la Smizi, sub Altan, ca sprijin-la nevoie- pentru cei de la Palanca Alt pâlc de ostaşi a fost trimis la Mihăeţ, la intrarea în muntele Petru Vodă, pe unde era un alt drum ce cobora spre valea Bistriţei Peste tot de la Izvorul Alb şi până sub Muntele Grinţieş, au fost trimişi olăcari, prin sate şi pe la stâni, pe la Bourii, ca ciobanii să dea din fruptul oilor ce le păzeau ; brânză caş şi în burduf, bolovani de urdă, lapte şi unt pentru hrana oştenilor; s-a mai poruncit ca boii de jug să fie luaţi tot pentru oştire La stâni să rămână numai cei mai în vârstă ajutaţi de copilandri, cei volnici să se ducă în tabăra de la Colibiţa, cu arc şi săgeţi, cu topoare şi ghioage ghintuite ; toţi plăieşii care, până atunci, supravegheau sau păzeau graniţa cu Ardealul, ca şi vânătorii domneşti, au fost chemaţi să îngroaşe rîndurile oştirii Aceştia aveau suliță, arc cu săgeţi dar şi topoare cu coada lungă A stat acea oştire câtăva vreme, apoi a luat drumul spre Cetatea Neamţului, la porunca domnului, fiindcă păgânii plecaseră fără să izbândească nimic Războiul nu se terminase; Ştefan îi urmărea pentru a-i alunga cu totul din ţară Profesor de istorie, Gheorghe Drugă ECOUL HANGULUI Pagina 6 Anul IV, nr 14 Evenimente locale Evenimente locale Evenimente locale l de a Citi” la Biblioteca Hangu OTP Bank România a semnat vineri, 13 septembrie 2013, când am primit toate pachetele cu cărți și rafturile, cea mai frumoasă pagină din istoria Bibliotecii Comunale Hangu, motiv pentru care le mulțumim din inimă Proiectul ”Dreptul de a Citi”, lansat în 2010,a adus, în cei trei ani mii de zâmbete și a înseninat mii de chipuri, în școlile și în bibliotecile unde au ajuns aceste valori nebănuite, cărțile Cărțile, împachetate cu grijă, au ajuns la Biblioteca Hangu în jurul orei 18,oo Voluntarii Clubului ”Bibliofan” (Balan Răzvan, Caia Delia,Dominte Cătălin,Irimia Denisa, Măriei Alexandru, Pancu Ionuț, Pancu Tiberiu, Radu Cristian, Samoilă Cosmin) erau prezenți la ușa bibliotecii, plini de veselie și de entuziasm, așa cum se întâmplă de fiecare dată când am nevoie de ajutorul lor Cutiile erau destul de mari pentru ei, dar am găsit soluții Am făcut repede echipe, ne-am mobilizat și în mai puțin de 30 de minute, toate cele patruzeci de cutii cu cărți și pachetele cu cele două rafturi, se aflau deja în bibliotecă, iar copiii, nerăbdători și curioși, au desfăcut câteva cutii și au ”inventariat ” o parte dintre volume Ne-am bucurat enorm, pentru că printre cărțile trimise, cele mai multe din bibliografia școlară, dar și cărți beletristice, enciclopedii și dicționare, am descoperit și cărți vechi , cu valoare bibliofilă, editate la Paris sau la București, începând cu anul 1883 Aceste cărți reprezintă pentru noi o adevărată comoară, de aceea am considerat realizarea unei expoziții de carte veche, mai mult decât necesară Faptul că biblioteca noastră se numără printre fericiții beneficiari ai Campaniei ”Dreptul de a Citi”, ne bucură nespus, ne onorează, dar ne și obligă Cărțile donate vor veni în întâmpinarea dorințelor cititorilor care ne trec pragul și îi vor determina să înțeleagă că biblioteca le este mereu aproape Mulțumim OTP Bank pentru misiunea nobilă pe care v-ați ales-o, aceea de a sprijini și promova actul lecturii, care face parte exclusivă din educația fiecăruia dintre noi Le mulțumim, din suflet, și oamenilor care s-au implicat în Campania ”Dreptul de a citi”, celor care au muncit efectiv pentru ca aceste cărți să ajungă de la București, la Biblioteca Hangu, dar și voluntarilor Clubului ”Bibliofan” care ne-au ajut Bibliotecar, Liliana Pîntea ECOUL HANGULUI Pagina 7 Anul IV, nr 14 File de istorie File de istorie File de istorie File de istorie Pe apa Nistrului Noaptea înveşmântase de un ceas şesul liniştit, străbătut de apele ce se strecurau lin de a lungul malurilor înverzite Luna mângâia cu raze calde întinderea nesfârşită, iar liniştea era tulburată doar de ţârâitul ascuţit al greierilor Valurile argintii purtau la vale o corabie turcească legănându-se uşor Pe vas s-a lăsat tăcere Într-un colţ, pe un teanc de covoare moi, stă rezemat de parapet Mustafa Paşa, stăpânul corăbiei, trăgând vârtos dintr-un ciubuc şi gândind la ale lui Cele două străji picotesc la posturile lor, toropite de somn O pace adâncă a pătruns acum în sufletele acestor oameni aspri, ce se întorc de pe drumurile Moldovei, unde au prădat şi ucis cu o sălbăticie fără margini, lăsând în urmă numai foc şi jale În ceasul acesta tihnit se simt învăluiţi de farmecul plaiurilor ce rămân în urmă Din magazia cea mare se ridică deodată un cântec dulce, trist, ca o deznădăjduită rugăciune de scăpare Cântă tinerele fete, răpite de la casa părinţilor lor, spre a sluji plăcerilor tiranului Mustafa În doina lor plină de jale, roabele parcă îşi prevestesc viaţa năpăstuită ce le aşteaptă Ostaşii de planton – ca şi bătrânul Mustafa – ascultă parcă înfioraţi glasurile melodioase ce inundă liniştea ţărmurilor După câteva clipe, din colţ, din cor se desprinde un glas cristalin ca un tril de privighetoare rănită, plutind uşor în văzduhul nesfârşit al nopţii E vocea frumoasei Suzana, fiica boierului Codreanu, răpită de ostaşii lui Mustafa dintr-un conac singuratic de lângă apa Siretului Când cel din urmă ecou al doinei se pierde în noapte, Suzana rămâne îngândurată, cu ochii pierduţi în gol, ca o statuie căzută dintr-o cetate antică Doar gândurile trec prin mintea ei fără zgomot La ce să se gândească, dacă nu la ceea ce fusese pentru ea frumos până acum, dar care de aici înainte va rămâne doar o aducere-aminte Suzana fusese singurul copil la părinţi şi ei o iubeau ca pe lumina ochilor Din anii fragezi trăise în cea mai deplină fericire, având o copilărie liniştită în mijlocul florilor câmpului şi înconjurată de dragostea caldă a părinţilor Nu-i ajunseseră la urechi vorbe aspre, căci era alintată şi răsfăţată ca o păpuşă După ce învăţase carte, cu un dascăl adus de la oraş, atât cât îi trebuia ca să ştie ce e pe lume, părinţii o ţinuseră pe lângă ei, să le fie de ajutor la zile bătrâne Aşa crescuse Suzana, frumoasă şi gingaşă ca o floare de primăvară, cu trupul înalt, cu părul bălai şi cu obrazul ca piersica pârguită Toată ziua era veselă, cu chip de nevinovat copil surâzător Era nespus de fericită în mijlocul acelor lunci pierdute de drumurile mari şi aştepta liniştită un mire vrednic, cu care să-şi poată întemeia un cămin trainic Vremea trecea uşor şi aşa veni şi cea de-a optsprezecea primăvară din viaţa Suzanei Într-una din călduroasele zile de iunie năvăli dinspre Ţara de sus o aripă rătăcită a oştii turceşti ce se retrăgea către Nistru, fugărită de vitejii moldoveni Păgânii nu chibzuiră mult şi atacară cu sălbatică furie conacul boierului Codreanu, sfărâmând şi distrugând toate acareturile După ce încărcară prăzi cât putură duce , după ce-i uciseră pe cei ce li se împotriveau, luară şi pe Suzana şi o aşezară într-un rădvan încăpător, laolaltă cu alte roabe răpite pe drum Suzana nici nu avu timp să se gândească la tatăl ei, care fusese chemat la domnie de Vasile – Vodă-Lupu, pentru nişte hotărnicii N-avea să-l mai vadă niciodată! Îngrămădite în rădvan, roabele ajunseră după drum lung şi gr eu, la apa Prutului, pe care o trecură cu un pod umblător, vechi şi aproape putred La trei zile după ce plecaseră de la conacul boierului Codreanu, istovite de atâta zdruncinătură, ajunseră, în sfârşit, la hotarul ţării Aici fură îmbarcate pe o corabie ce urma să le ducă la Stambul ECOUL HANGULUI Pagina 8 Anul IV, nr 14 File de istorie File de istorie File de istorie File de istorie De când căzu sub puterea lui Mustafa, Suzana cunoscu şi pe suratele ei întru robie Din toate îi căzu mai dragă Didina, o fată săracă, arsă de soare şi cu ochii vii, înşfăcată dintr-un sat de munte Îşi istorisiră una celeilalte viaţa din anii fericiţi când erau slobode Plânseră una în braţele alteia de dorul părinţilor şi la gândul nefericitei lor soarte Toate şi le aminti bine Suzana şi gândurile ei trecură peste clipa prezentului şi călcară pe tărâmul viitorului Închipuirea ei încerca să vadă acea aşezare păgânească după cum i-o înfăţişase mătuşa Frăsina, dădaca care o crescuse La acest gând se cutremură şi simţi carnea strângându-i-se pe trup într-o înfrigurare ce o zgudui În mintea ei prinse contur din ce în ce mai mult o hotărâre care i se părea de neînvins „Nu va ajunge niciodată pe acel pământ blestemat Mai bine moarte decât viaţă de câine!” Hotărârea puse cu totul stăpânire pe fiinţa ei şi Suzana se simţi mai liniştită Gândurile i se mai limpeziră parcă Nu-i trecea însă prin minte cum să-şi ducă hotărârea la bun sfârşit Faţa i se întunecă din nou; dar nu-şi pierdu de tot nădejdea, căci drumul pe care-l mai aveau de făcut până la Stambul era lung şi primejdii se puteau ivi multe Roabele celelalte şoptesc ceva nedesluşit în colţurile lor Poate rugăciuni disperate către cerul care nu le mai ascultă şi nu le vede suferinţa Nici una nu doarme, deşi sunt trudite de drum şi de plâns şi flămânde Pe punte încep a se ivi capete de marinari somnoroşi Viaţa îşi începe cursul zilnic Echipajul mişună prin cabine şi vasul e tot mai plin de mişcare Noaptea trecuse pe nesimţite şi Suzana, furată de amintiri, nici nu băgase de seamă că prin deschizătura rotundă din tavanul magaziei pătrunsese o rază roşietică de lumină Doar când prima săgeată trimisă de soare îi mângâie fruntea, Suzana tresări, ridică ochii şi lumea amintirilor se spulberă Pe buzele palide luci o clipă zâmbetul de altădată, cu care se trezea în dimineţile fericite După legănarea abia simţită de pe undele Nistrului, corabia începu să salte mai tare, iar din timp în timp, se auzeau valuri izbindu-se de pereţii vasului Privind rătăcită în jur, Suzana tresare brusc şi ochii ei parcă se deşteaptă Într-un colţ zace uitat un topor Hotărârea ei de peste noapte nu a fost un vis În unealta azvârlită din întâmplare îşi vede gândul întrupat Dar n-are vreme să se gândească prea mult la planul ei, că uşa magaziei scârţâie greu şi, deschizându-se pe jumătate, lasă să intre trupul mătăhălos al unui marinar bătrân, ce poartă în mâini un ulcior cu apă şi câteva bucăţi de pâine Lasă în tăcere bucatele pe o ladă şi se retrage pe unde venise Liniştea se aşterne din nou apăsătoare, în timp ce tinerele fete privesc cu lehamite la bucata de pâine din mâna lor şi lacrimile lunecă, precum nişte mărgele de cristal, pe obrajii lor obosiţi Soarele s-a târât încet pe cărarea timpului, până când a ajuns la zenit, arzând nemilos văzduhul Căldura s-a lăsat grea peste întinderea nesfârşită a mării Într-un răstimp se aude, ca din fundul pământului, un bubuit înfundat Peste câteva clipe se aude din nou, mai aproape, apoi iar şi iar, din ce în ce mai puternic Nu trecu mult şi orizontul se întunecă de la miază-noapte O uriaşă îngrămădire de nori se arată ameninţătoare înaintând spre corabia uşoară, ECOUL HANGULUI Pagina 9 Anul IV, nr 14 File de istorie File de istorie File de istorie File de istorie măturând totul în cale Tunetele zguduiau marea până în adâncuri Furtuna se prevesteşte amarnică şi nemiloasă Fulgere scurte săgetează întunericul din toate părţile Stropi mari bat în scândurile înfierbântate ale punţii, iar câţiva nimeresc şi în magazia unde-şi trăiesc robia nefericitele fete Vântul se aruncă furios în pânze, iar catargele fac temenele sub puterea lui Echipajul se agită neliniştit pe punte Mustafa Paşa – acum tolănit în cabina căpitanului – articulează cu o voce răguşită un nume care-l pune pe picioare pe un om mic şi rotofei, secundul vasului Cu glas poruncitor, Mustafa se răsteşte la secund, iar apoi urlă de se cutremură cabina: Ieşi afară şi ia-ţi în frâu marinarii; şi să aveţi grijă de corabie, că vă tai solda! Auzit? Omul pleacă liniştit şi se răsteşte la rându -i la marinarii de rând Aceştia aleargă supuşi la posturile lor Furtuna s-a înteţit şi acum micul vas de fluviu e purtat ca o jucărie pe valurile de spumă În magazia osânditelor e aceeaşi linişte Stau toate ghemuite şi parcă tremură de un fior de frică În ochii Suzanei reînvie deodată gândul că luase o hotărâre care trebuia – acum ori niciodată – dusă la îndeplinire Faţa i se învăpăie şi glasul prinse a picura vorbe calde, izvorâte dintr-o inimă întristată - Ascultaţi-mă dragele mele; nici nu ne cunoaştem bine, dar robia ne-a înfrăţit şi ne leagă pentru totdeauna Soarta a fost crudă pentru toate, dar nu trebuie niciodată să ne lăsăm copleşite de deznădăjduire Gândurile tuturor s-au îndreptat cu groază spre haremurile lui Mustafa şi inimile li s-au cutremurat la gândul unei vieţi pline de ocări şi ruşine - Nu-i aşa că nici voi nu vreţi să vă ofiliţi frumuseţea pentru plăcerile tiranilor? Nu-i aşa că vreţi să scăpaţi din jugul robiei? Trebuie să gândiţi la fel, căci am crescut toate pe pământul sfânt al Moldovei! Altă scăpare nu-i decât moartea! Numai ea ne aduce uitare şi mântuire Să murim deci dacă preţuiţi cinstea voastră de fecioare şi mândria de oameni! Prizonierele ridicară privirile cuprinse de un fior ca de vânt ce trece printre frunzele adormite Se uitară uimite, dar cu ochii vii la Suzana, apoi una la alta şi în cele din urmă scoaseră un murmur abia auzit Suzana continuă: - Mai bine să murim înecate decât să ducem jugul de câine o viaţă întreagă - Iată cum trebuie să facem: Vedeţi toporul acela din colţ? Cu el vom sparge pereţii învechiţi ai corăbiei şi ne vom scufunda în adâncuri Lemnul e ros de vreme şi nu ne va fi prea greu să -l despicăm Furtuna va uşura mult îndeplinirea gândului nostru Cuvintele Suzanei au dat parcă din nou viaţă tinerelor osândite Fiecare are de spus ceva celei de lângă ea Însufleţirea domneşte în inimile lor şi le uşurează mintea de gânduri negre Toate, ca un singur suflet, au luat hotărârea cea grea cu fruntea sus, fără frică de moarte Sub ochii tuturor, Suzana dă prima lovitură Apoi a doua şi a treia, cu sete şi cu toată ura ce o poartă înrobitorilor Din perete sar aşchii ce se împrăştie prin toată magazia Lemnul e slab şi loviturile sporesc văzând cu ochii Afară plouă cu găleata Marinarii abia se mai ţin de cârmă şi de catarge Deodată Suzana e aruncată înapoi de un şuvoi năvalnic ce se năpusteşte prin spărtură Roabele se retrag un pas, dar privesc moartea în faţă - A sosit ceasul Se mai aude glasul rătăcit al Suzanei ECOUL HANGULUI Pagina 10 Anul IV, nr 14 File de istorie File de istorie File de istorie File de istori Puhoiul se întinde cu repeziciune şi în scurtă vreme apa e de câteva palme Nici una dintre osândite nu face vreo mişcare de disperare S-au împăcat toate cu gândul morţii Pe punte oamenii aleargă înnebuniţi, neştiind de ce corabia se scufundă tot mai adânc în valuri Spuma mării a acoperit aproape toată puntea Corabia şi-a pierdut drumul drept şi acum se învârteşte în loc ca o sfârlează Secundul urlă din răsputeri, dar nimeni nu-l mai ascultă Mustafa a ieşit pe punte cu părul vâlvoi şi strigă la secund ca turbat Deodată corabia se aplecă mult pe partea stângă şi toţi alunecară proptindu-se în parapet Învălmăşeala nu mai cunoaşte margini Nimeni nu mai observă că vântul a smuls cele două bărci Corabia se lasă din ce în ce mai jos Marea tălăzuită aruncă vasul de pe o creastă de val pe alta, prăbuşindu-l apoi în prăpăstii Oamenii cuprinşi de frica morţii, se zbat îngroziţi şi neputincioşi Locul unde plutise corabia a rămas ca un vârtej uriaş de spumă, unde valurile se izbesc frământate unul de altul, ca un monstru rănit Încet, încet, furtuna se potoleşte şi trece spre miazăzi Soarele priveşte pe furiş printr -o ferestruică deschisă Marea se aşează liniştită în albia ei şi pacea cuprinde tăcuta întindere albastră Profesor, Modest Amariei Micii scriitori Micii scriitori Micii scriitori Micii scriitori MAICĂ A LUI IISUS Prea Mărită Maică a lui Dumnezeu Tu ai mereu grijă de sufletul meu Şi oricât încerc eu să te cinstesc Nu este de-ajuns să te răsplătesc Multe lacrimi grele chipul ți-au brăzdat Ca să mă ridici din negrul păcat Tu, Măicuță Sfântă, mă ajuţi mereu Atunci când în preajmă, totul este greu Chipul Ți-e curat, luminat de soare, Cu priviri senine și ocrotitoare În veşminte triste eşti Tu îmbrăcată Şi Fecioară Sfântă ai fost declarată Ciucanu Cristi, clasa a VII-a, Școala Buhalnița ECOUL HANGULUI De reținut Pagina 11 De reținut De reținut Anul IV, nr 14 De rețin ut Despre Grupul de Acţiune Locală “Ceahlău” Grupul de Acţiune Locală “Ceahlău” reprezintă un parteneriat public-privat format din 41 de membri, respectiv 12 comune (Bicaz-Chei, Bicazu Ardelean, Borca, Ceahlău, Dămuc, Fărcaşa, Grinţieş, Hangu, Pipirig, Poiana Teiului, Taşca şi Râşca) şi oraşul Bicaz, 14 societăţi cu răspundere limitată, o societate pe acţiuni, o persoană fizică autorizată, 8 asociaţii non - guvernamentale şi Consiliul Judeţean Neamţ Asociaţia Grupul de Acţiune Locală “Ceahlău” are ca scop principal sprijinirea dezvoltării comunităţilor prin identificarea nevoilor locale şi promovarea cooperării în vederea soluţionării acestora într-un mod cât mai eficient Mai exact, Asociaţia doreşte să acceseze fonduri europene pentru dezvoltarea microregiunii, crearea unor noi locuri de muncă şi îmbunătăţirea vieţii rurale prin aprobarea şi implementarea unor proiecte în această zonă Se poate spune că asociaţia “Grupul de Acţiune Locală Ceahlău” reprezintă o şansă pentru dezvoltarea durabilă a acestei microregiuni, o şansă reală şi accesibilă tuturor cetăţenilor din această comunitate locală Grupul de Acţiune Locală are sarcina de a implementa o strategie de dezvoltare locală, de a lua decizii privind alocarea resurselor financiare şi de a le administra Grupurile de Actiune Locala pot stimula în mod eficient dezvoltarea durabilă, deoarece acestea: - adună şi combină resursele umane şi financiare disponibile din sectorul public, din sectorul privat, din sectorul civic şi voluntar; - asoc iază actorii locali în jurul proiectelor colective şi al acţiunilor multisectoriale, pentru a realiza sinergii, coproprietăţii şi masa critică necesară pentru îmbunatăţirea competitivităţii economice a zonei; - consolidează dialogul şi cooperarea între diferiţi actori locali, care, deseori, au puţină experienţă de colaborare, prin atenuarea potenţialelor conflicte şi prin facilitarea unor soluţii negociate prin consultaţii şi discuţii; - facilitează, prin interacţiunea diferiţilor parteneri, procesele de adaptare şi de schimbare din sectoarele cu potenţial economic din zonă Priorităţile strategiei de dezvoltare locală au fost elaborate în urma minutelor şi chestionarelor aplicate reprezentanţilor comunităţilor locale, astfel rezultând următoarele obiective prioritare: Dezvoltarea turismului; 2) Valorificarea resurselor locale; 3)Creşterea atractivităţii economice Dezavantajele microregiunii Ceahlău sunt de natură pedologică (solul neproductiv din punct de vedere agricol), geomorfologică (panta medie are valori relativ ridicate, iar solul predominant argilos determină procesele de mişcare în masă), climatică, hidrologică (precipitaţiile abundente reprezintă una din condiţiile esenţiale de formare a alunecărilor de teren şi a formaţiunilor torenţiale) şi de infrastructură De asemenea, din punct de vedere demografic, populaţia prezintă un grad ridicat de îmbătrânire, sporul natural este negativ, iar populaţia stabilă este în scădere ca urmare a schimbării de reşedinţă şi a migraţiei internaţionale Din punct d e vedere economic, dezavantajele sunt reprezentate de lipsa fondurilor de stat, lipsa serviciilor de consultanţă, slaba pregătire a populaţiei locale pentru iniţializarea unor activităţi de tip antreprenorial ECOUL HANGULUI Pagina 12 Anul IV, nr 14 De reținut De reținut De reținut De reținut Avantajele microregiunii Ceahlău sunt reprezentate de gradul scăzut de poluare al acestei zone, nivelul ridicat al biodiversităţii, fond forestier şi cinegetic bogat, existenţa unor importante resursnaturale (izvoare dulci, minerale, sulfuroase şi sărate), materiale de construcţii, resurse floristice şi faunistice deosebite, resurse peisagistice importante, existenţa unor zone protejate şi existenţa unor formaţiuni carstice cu potenţial turistic ridicat, iar suprafeţele mari de păşuni în această microregiune pot susţine dezvoltarea fermelor zootehnice Amplasarea într-o zonă de legătură dintre Regiunea de Dezvoltare Nord-Est şi Regiunea de Dezvoltare Centru, ceea ce oferă posibilitatea dezvoltării unor parteneriate Din punct de vedere a oportunităţilor, se poate spune că această microregiune deţine numeroase posibilităţi de dezvoltare ca urmare a cooperării mediului privat cu autorităţile publice locale, cu instituţiile de învăţământ superior şi centrele de cercetare şi dezvoltare:  Dezvoltarea de noi atracţii şi activităţi turistice;  Dezvoltarea agroturismului;  Existenţa unor condiţii favorabile pentru obţinerea produselor ecologice;  Dezvoltarea fermelor de semi-subzistenţă;  Dezvoltarea industriei de prelucrare lemnoasă şi a meşteşugurilor Până în prezent Grupul de Acţiune Locală “Ceahlău” a lansat 10 apeluri de selecţie şi au fost selectate proiecte în valoare de 519 977 €, din care contractate sunt proiecte în valoare de 374287 € S-a realizat o modificare a Strategiei de Dezvoltare Locală pentru a o adapta la noile nevoi exprimate de comunitatea locală, în conformitate cu principiile LEADER Echipa tehnică a Grupului de Acţiune Locală “CEAHLAU” vă aşteaptă în sediul primăriei Hangu la etajul 2 pentru mai multe informaţii, sugestii, idei şi soluţii, cât şi pe site-ul si forum-ul GAL Ceahlău: www galceahlau@gal-ceahlau ro Animator, Bezim Andreea Alexandra Micii scriitori Micii scriitori Micii scriitori Micii scriitori A venit toamna… Toamna a sosit pe neașteptate, furioasă și nătângă A trecut repede cu pensonul peste frunzele copacilor, colorându-le în roșu și galben, și-a aruncat mantia de brumă peste florile din grădină, ofilindu-le, a chemat în grabă norii și le-a poruncit să cucerească albastrul intens al cerului și să ascundă soarele, încercând parcă să spulbere orice urmă a verii Toamna aceasta pare mai puțin prietenoasă E mereu frig, frunzele se desprind tăcute și resemnate de pe ramurile copacilor, zădărnicindu-și căderea Păsările se adună înfrigurate, pregătindu- se de drum Florile triste cerșesc parcă, cu capetele aplecate spre pământ, un pic de îndurare Cerul plânge, aproape în fiecare zi, cu lacrimi reci, pentru fiecare frunză căzută, pentru fiecare floare ucisă Toamna – o pledoarie infinită de culori, peste care tristețea lasă mereu urme Irimia Denisa, clasa a V-a ECOUL HANGULUI Pagina 13 Anul IV, nr 14 Legende Legende Legende Legende LEGENDA ”PIETREI LĂCRIMATE” Trăia odată prin părţile Ceahlăului, într-un sat de la poalele Vârfului Toaca, un om gospodar, cunoscut de toţi pentru cinstea şi bunătatea lui El era crescător de albine Acest om nu avea copii deşi îşi dorea din tot sufletul Începuse să-şi piardă speranţa că în casa lui va vedea un copilaş În fiecare zi se ruga la Dumnezeu să le dăruiască unul, deşi ştia că soţia lui era aprigă şi trufaşă, ca o stâncă rece, fără inimă, însă credea că o fată i-ar alunga răutatea din suflet Pe cât era el de bun, pe atât era ea de rea la suflet Într-o zi călduroasă de vară, pe când nevasta crescătorului de albine a mers să aducă apă de la un izvor cu apă rece, pe drumul de întoarcere s-a întâlnit cu o bătrână Nu era o bătrână ca oricare, era una dintre ursitoarele trimise de Dumnezeu ca să-i pună la încercare gândurile Bătrâna i-a zis: – Dă-mi un strop de apă, că mă topesc de căldură! – Ce-mi dai în schimb? – Nu am decât aceste mărgele vechi … nu mă pot despărţi de ele! – Şi de ce nu poţi? – Le am moştenire de la mama mea, sunt fermecate! – Fermecate? Ce vrăji pot ele face? – Nu-ţi doresc să afli! Şi -apoi tu nu vrei un copil! – Le vreau! Dacă mă pot ajuta să am un copil ca să nu -l mai văd supărat pe bărbatul meu, îţi dau tot ulciorul cu apă! – Dar tu îţi doreşti un copil? – Eu nu-mi doresc Un copil înseamnă să nu mai am timp de mine Bărbatul meu vrea din tot sufletul, cică să avem şi noi la bătrâneţe o mângâiere … – Dacă ai avea o fată, muşcatele din fereastră, pe care uiţi să le uzi, ar râde de fericire la soare! Nu pot să-ţi dau mărgelele! Ţi-am spus, sunt fermecate şi pot aduce şi necazuri dacă încap pe mâna cui nu preţuieşte măcar o floare – De unde ştii de florile puse de bărbatul meu în glastră? – Dă-mi puţină apă şi -ţi voi spune! – Nu-ţi dau! spuse femeia şi trase cu toată puterea mărgelele de la gâtul bătrânei, apoi plecă veselă ca şi cum nu s-ar fi întâmplat nimic În urma ei, ursitoarea spuse: – Vei avea o fetiţă frumoasă şi bună cum nu s -a mai întâlnit pe aceste locuri Ea va purta numele Regina Din cauza răutăţii tale o vei pierde când ea va împlini cincisprezece ani, iar tu, când ai să înţelegi asta, va fi prea târziu… Ultimele cuvinte nu le-a mai auzit, era deja aproape de casă, fericită că are mărgele cum nimeni din sat nu avea Zilele s-au scurs repede şi la începutul lunii mai, în casa crescătorului de albine era mare veselie Nevasta acestuia a adus pe lume o fetiţă cu părul negru, pielea albă şi catifelată şi ochii luminoşi ca ai tatălui său I s-a pus numele Regina, după numele florii-de-colţ care înfloreşte în ECOUL HANGULUI Pagina 14 Anul IV, nr 14 Legende Legende Legende Legende luna iulie-august, timpul în care mama a aflat că va avea un copilaş Dorinţa tatălui s-a împlinit: era fericit că în casa lui, în care adunase destule bogăţii, se putea auzi scâncetul unui copil La început mamei i s-a părut tare greu să îngrijească de fetiţă Cu timpul nu i-a mai fost aşa de greu, mai ales că primul cuvânt pe care Regina l- a rostit a fost „mama” Mare bucurie a fost pe amândoi când fetiţa a făcut primii paşi! Cu fiecare zi care trecea, mama încerca să-şi amintească cuvintele bătrânei Parcă ceva îi spunea că nu a auzit tot ce a spus ea, fiind preocupată de admiraţia vecinelor la vederea mărgelelor Lucrul acesta o făcea să fie tristă şi abătută În fiecare seară, tatăl îi spunea Reginei câte o legendă despre gărgăriţe, păsări şi animale sălbatice de prin locurile lor, dar şi poveşti cu zmei şi cu împăraţi vestiţi sau haini la suflet Când începea să povestească, o vrajă nelămurită o cuprindea şi nu adormea până ce tatăl nu isprăvea povestea Parcă timpul se oprea în loc şi nu mai simţea că soarele a răsărit sau a apus, că frunzele copacilor s-au ofilit şi că anotimpurile s-au schimbat fără să dea de ştire Aşa de mult îi plăceau poveştile şi legendele spuse de tatăl său, că într-o zi s-a trezit că vine ziua ei şi împlineşte cincisprezece ani Era o dimineaţă însorită Nu adia vântul şi niciun nor nu era pe cer Mama trebăluia prin bucătărie, iar tatăl, ascuns în şopron, făcea un mic cadou pentru fiica sa: un scrânciob din crengi de alun, pe care şi-l dorea ea nespus Regina a ieşit din casă şi i-a spus mamei: – Merg să aduc un ulcior cu apă rece de la izvorul de pe munte! – Mergi, copilă, dar să nu stai prea mult! O pânză de păianjen s -a desprins dintr-un colţ al camerei şi un fior rece a cuprins-o deodată Parcă ceva rău urma să se întâmple Şi din nou chipul bătrânei îi apăru în faţă, mâinile au început să tremure şi, cu greu, a reuşit să spună cu glasul stins: – Bărbate, vino repede! Acesta nu a auzit strigătul mut, de disperare al nevestei, doar a privit pe fereastra şopronului cum fiica sa se îndrepta veselă spre pădure Ca şi soţia lui, a simţit că ceva nu e bine… A ieşit la poartă şi plin de bucurie că-şi vede fata mergând veselă pe munte, a uitat de fioru l rece care l-a cuprins Regina mergea fredonând un cântec vesel Ceva frumos se întâmpla într-un arbore bătrân O pereche de auşei cu capul galben îşi hrăneau cei nouă puişori Micuţii înaripaţi zburau spre pământ, luau din iarba rumenă insecte şi le duceau într-un loc dosit, la un copac cu frunze căzătoare Era multă umbră, mult frunziş şi micuţii pui erau preocupaţi cu aranjarea penelor, trăgând cu ochiul spre părinţii lor care aduceau insecte la fiecare zbor Ar fi vrut să urce să-i vadă de aproape, însă o gărgăriţă se aşeză pe ulciorul ei Cu o seară înainte, tatăl i-a spus Legenda Gărgăriţei Şi-a adus aminte că legenda spunea că dacă o gărgăriţă se aşază pe o fată tânără, nemăritată, aceasta se va căsători în locul în care va zbura ea A început să fredoneze: „Buburuză, ruză/ Unde vei zbura, acolo mă voi mărita” Gărgăriţa şi- a luat zborul Parcă era fermecată Zbura spre înălţimea muntelui, se oprea pe câte o crenguţă, apoi când Regina o ajungea, zbura mai departe Nimic nu o oprea Şi-a mers, a mers şi a urcat fetiţa până aproape de Vârful Toaca Satul se vedea în depărtare ca o turmă de mioare Într-un luminiş, pe o ECOUL HANGULUI Pagina 15 Anul IV, nr 14 Legende Legende Legende Legende floare-de-colţ, s-a oprit gărgăriţa Acum părea mai frumoasă, mai roşie, iar petele ei negre străluceau în lumina amurgului de vară La vederea florii, Regina şi-a amintit că numele ei vine de la petalele-i catifelate S-a aplecat să culeagă floarea, fără să privească în jurul ei Din vârful muntelui, un vultur uriaş a apărut cu aripile larg deschise Nu a trebuit decât o clipă şi copila a simţit că este luată pe sus, de nişte gheare uriaşe A scăpat ulciorul şi acesta s-a făcut ţăndări, lângă frumoasa floare Vulturul a purtat-o spre casa părintească, sfâşiind de durere inima tatălui, care nu s-a clintit din poartă aşteptând să se întoarcă copila S-a rotit de câteva ori până ce mama l-a zărit Cuvintele ursitoarei se auzeau acum ca un tunet, însă nimic nu se mai putea face Mărgelele vechi cu care ea s-a lăudat prin tot satul, au dovedit că au fost fermecate Degeaba s-a aşezat în genunchi şi s-a rugat! A rupt legătura de mărgele, şi odată cu ele, firul vieţii ei s-a oprit Vulturul şi-a continuat drumul spre Ceahlău, a trecut de Cascada Duruitoare şi s-a oprit într-un loc stâncos, cât mai aproape de soare, unde îl aşteptau cu gurile larg deschise doi pui Regina a apucat să ţipe scurt şi, ca din senin, a apărut ursitoarea A înţeles că acea copilă minunată nu e vinovată de purtarea mamei, însă nu putea să o ierte de tot, aşa că, într-o clipă a transformat fetiţa într-o piatră, cu chipul unui om care plânge De atunci şi până astăzi, misterioasă şi provocatoare, Piatra Lăcrimată stă neclintită în bătaia vântului, mângâiată de razele soarelui, purtând în încremenirea sa propria poveste nerostită Înv Manolache Steluța Micii scriitori Micii scriitori Micii scriitori Micii scriitori E toamnă iar În prima zi din septembrie, toamna, în caleaşca ei de frunze colorate, îmbăcată într-o rochie lungă, ţesută cu fire de aur şi smarald, cu brăţări şi coliere de fructe pârguite și-a și făcut apariția pe culmile dealurilor A sărit repede din caleașcă și, așa cum ne -a obișnuit în fiecare an, a început să îmbrace codrii într-o platoşă de aramă, a vopsit fructele în culori vii, a adunat animalele sălbatice şi le-a avertizat că, în curând va veni noiembrie, cu nopţi lungi şi friguroase A chemat păsările şi le-a dat ordin să facă ultimele pregătiri pentru călătoria în care urmează să plece A încercat să mângâie florile supărate pe frigul care a început să le decoloreze și să le ofilească, dar zadarnic A reușit să-i convingă pe greieri să renunțe la chitară și să-și caute măcar un adăpost Nu trece nici măcar o zi, fără ca toamna să nu se ivească ba printre crengile copacilor desfrunziți, ba cu pensonul pe dealuri, colorând frunzele cireșilor și ale mestecenilor într-un roșu intens, ba aruncând în diminețile senine, brume argintii peste întregul ținut, ba ascunzând soarele, după o perdea grea de nori, care plâng, cu lacrimi reci zile în șir Asavei Letiția, clasa a V-a ECOUL HANGULUI Pagina 16 Anul IV, nr 14 Adolescenţa Adolescenţa Adolescenţa FASCINAŢIA CUVÂNTULUI SCRIS Înconjurată de căldura unui cămin plin de dragoste şi pace, cu o cană de ceai cu scorţişoară în mână, citind o carte, astfel trăiesc o minunată seară de toamnă Nici frigul, nici ploaia și nici tristețea acestui anotimp mohorât, nu poate trece dincolo de paginile cărții Fiind prizoniera personajelor din carte, având uneori aceleaşi trăiri şi sentimente ca şi ele, mă simt înlănţuită şi desfătarea creşte cu fiecare moment de suspans Când spun carte, aripile inimii se deschid şi cuprind în adâncul ei un prieten adevărat, permanent, pregătit oricând să îmi ofere ajutorul, un prieten care nu are nevoie de vorbe, un prieten care atunci când, uneori, se simte neglijat nu se îndepărtează, ci mă aşteaptă în tăcere, să gust din nou din dulceaţa cuvântului scris Un prieten căruia îi pot împărtăşi gândurile, trăirile şi sentimentele mele, promiţându-mi că nu vor fi destăinuite şi că vor fi păstrate cu mare grijă Lumea cărţilor m-a captivat de mică, transformând cartea în cea mai veche prietenă a mea, oferindu-mi necondiționat, subterfugiul de care avem cu toții nevoie şi, mai mult de atât, mi-a descoperit multe din tainele existenței, ajutându-mă să îmi aleg, cu mare grijă, unghiul potrivit din care să pot analiza mult mai bine unele situaţii și să înțeleg adevăratele valori ale umanității Cu toţii avem o experienţă diferită de viaţă, şi nu ne putem regăsi, partial sau complet în aceleaşi cărţi Indiferent însă, ce cărți citim, avem de învățat câte ceva; chiar şi din simplele povestioare pentru copii putem desprinde idei şi mesaje, pentru că ele sunt pline de înțelesuri Nu putem alcătui o clasificare a cărţilor având ca principiu preferinţele proprii Pătrunzând în inima cărţilor, puterea de influenţă pe care o pot avea asupra noastră diferă De aceea, este necesară cunoaşterea adevăratelor valori care stau ascunse în cuvinte, aşteptând să fie descifrate, pentru a decide care sunt cărțile noastre preferate, chiar dacă ne place să citim uneori și cărți ”la întâmplare” Important este însă, indiferent care ne sunt cărțile favorite, să citim Consider că lectura are o influență copleșitoare în procesul de educare și formare al oamenilor și, în special al copiilor Omul, prin educație și lectură, este modelat şi îşi nuanţează comportamentul şi caracterul, are încredere în sine și în ceea ce face, devine responsabil și corect, sensibil și înțelegător și, desigur, foarte greu de influențat și, mai apoi, de manipulat Am citit undeva o cugetare care îmi place tare mult pentru că, încătușează în cuvinte un adevăr incontestabil: “ Natura ne aseamănă, dar educatia ne deosebeste !” Afirmaţia proverbului arab: “Sunt o mie de feluri de a pierde o zi, însă niciunul de a o întoarce înapoi”, se raportează perfect la timpul pierdut aiurea, uneori involuntar, timp în care am putea să ne facem din cărți, adevărate și nelipsite prietene, pe care să le păstrăm aproape de suflet Sunt atât de multe cărţi de citit, dar atât de puţin timp… Irimia Paula Bianca clasa a XII-a, Colegiul Naţional “Petru Rareş”